Aké lieky na bolesť môže užívať osoba alergická na Nurofen?
Dobrý deň čo môžem užívať od bolesti keď mám potvrdenu alergiu na nurofen…viem že napríklad paralen ale ten mi moc nezaberá …ďakujem
Dobrý deň.
Ďakujeme za Vašu otázku.
Liek Ibalgin obsahuje liečivo ibuprofén, ktorý patrí do skupiny nesteroidných antiflogistických liekov. V prípape potvrdenej alergie na ibuprofén sa neodporúča užívanie iných liečiv z danej skupiny, vrátane kyseliny acetylsalicylovej, diklofenaku, naproxénu a podobne. Vhodnejšou voľbou môžu byť lieky s obsahom paracetamolu (Paralen, Panadol), ktoré nepatria do rovnakej skupiny liekov. V prípade, že samotný paracetamol netlmí bolesť dostatočne, je možné zvoliť liek, ktorý obsahuje navyše kofeín (Parapyrex Combi) alebo kombináciu kofeínu a kodeínu (
Panadol Ultra
). ďalšou možnosťou je podať liek
Ataralgin
, ktorý obsahuje tri liečivá - paracetamol, kofeín a guajfenezín. V prípade nedostatočného účinku však bude potrebné konzultovať situáciu s ošetrujúcim lekárom, ktorý zvolí  najvhodnejšie a najbezpečnejšie analgetikum, s ohľadom na Váš celkový zdravotný stav.
Prajem pekný zvyšok dňa.
S pozdravom
Mgr. Barbora Bičanovská